TEMA: Eseu referitor la educatia emotionala raportat la clasa de elevi Importanța inteligenței emoționale în combaterea violenței școlare "Oricine se poate înfuria – asta e uşor Dar să fii furios pe persoana potrivită, în măsura potrivită, la timpul potrivit, pentru scopul potrivit şi în modul potrivit - asta nu e uşor " (Aristotel, Etica Nicomahică) In ultima vreme se vorbeşte tot mai mult despre inteligenţa emoţională De pildă, s-a descoperit faptul că persoanele care au o inteligenţă emoţională ridicată se descurcă mai bine în viaţă şi îşi ating mai uşor scopurile De asemenea aceste persoane relaţionează mai armonios cu ceilalţi şi au capacitatea de a-i convinge pe ceilalţi Ele par să se bucure mai mult de viaţă, şi îi ajută şi pe ceilalţi să facă acelaşi lucru "În mod tradiţional, puterea creierului este dată de IQ, însă cu cât lumea devine mai complexă, inteligenţa emoţională trece pe primul plan ", afirmă Daniel Goleman Inteligenţă emoţională cuprinde o serie de abilităţi de comunicare, relaţionare şi management al emoţiilor care fac diferenţa între succesul şi eşecul nostru pe plan personal şi profesional Aşadar, cum le dezvoltăm pentru a ne asigura viitorul pe care ni-l dorim? Specialiştii susţin că primii ani de viaţa sunt esenţiali pentru o dezvoltare armonioasă Educaţia emoţională a copiilor trebuie să înceapă încă de la naştere, iar asta înseamnă o atenţie deosebită din partea părinţilor pentru nevoile sociale şi emoţionale ale celor mici Prin discuţii despre emoţiile copiilor şi dovezi de empatie, părinţii îi ajută să conştientizeze sentimentele, să le înţeleagă, iar apoi să înveţe să le controleze Dezvoltarea inteligenţei emoţionale continuă şi pe parcursul şcolarizării, când contactele sociale se intensifică Ideal este ca programul şcolar să include zilnic activităţi pentru dezvoltarea abilitaţilor sociale: jocuri în echipa pentru a învăţa să coopereze, jocuri de rol prin care copiii sau tinerii intra în pielea altor personaje şi învaţă lecţia empatiei, activităţi care le cresc încrederea în sine şi care le îmbunătăţesc abilităţile de comunicare Comportamentele agresive ale elevilor se leagă fie de o carenţă în sfera abilităţilor sociale şi emoţionale, fie un context impredictibil care favorizează apariţia lor De subliniat este faptul că familiile în care membrii acestora își împărtășesc punctele de vedere, discută despre sentimentele lor și fac legături între acestea și evenimentele petrecute sunt un suport real pentru copiii lor Prin extrapolare, putem aduce acest comportament la școală având deprinderile însușite din familie Una dintre cele mai importante sarcini ale părinților care este necesar să fie continuată și de profesori este de a-i ajuta pe copii să-și cultive aptitudinile sociale și să-și păstreze sănătatea emoțională Principiile inteligenței emoționale pe care trebuie să le avem în vedere: Fiți conștient de propriile sentimente, cât și de ale celorlalți; Manifestați empatie și înțelegeți punctul de vedere al celorlalți; Dobândiți-vă echilibrul și faceți față impulsurilor emoționale și comportamentale; Construiți-vă scopuri și planuri pozitive; Recurgeți la o conduită socială adecvată în relațiile cu ceilalți Există un deficit de abilitate (elevii se manifestă agresiv pentu că nu au exersate comportamentele prosociale de exprimare a emoţiilor de disconfort sau de menţinere a relaţiilor cu ceilalţi) fie de un deficit de performare (elevii au dezvoltate competenţele sociale şi emoţionale necesare menţinerii relaţiilor cu ceilalţi dar contextul clasei, în care fiecare se descurcă cum poate, nu favorizează manifestarea lor) Astfel putem spune că unii adulţi şi/sau copii reacţionează în mod agresiv pentru că: Reacţiile sau comportamentele agresive sunt o consecinţă a gestionării cu dificultate a emoţiilor de frică, furie, ruşine, teamă sau plictiseală Reacţiile sau comportamentele agresive sunt amplificate de un mediu nesigur, impredictibil şi ameninţător Reacţiile sau comportamentele agresive sunt o consecinţă a modului în care adultul sau copilul a învăţat să rezolve problemele sociale Reacţiile sau comportamentele agresive sunt amplificate şi menţinute de modul în care ceilalţi răspund (reacţii pasive sau agresive) Educaţia este un factor decisiv, un proces permanent şi continuu care nu se referă doar la educaţia intelectuală (informativă şi formativă), ci la toate influenţele care modelează copilul în vederea creării unei personalităţi cât mai armonios structurate Educaţia trebuie să asigure adaptarea optimă a copilului la cerinţele societăţii, bazându-se pe potenţialul lui individual Desigur că în timpul procesului de educaţie, de creştere personală, trebuie să ţinem cont de factorul genetic şi de imprevizibilitate Astfel, o întâmplare, un eveniment, o întâlnire, o despărțire, o discuţie, un accident, o traumă din trecut, o deficienţă de relaţionare în genealogia familiei, pot produce un asemenea efect asupra copilului, încât îi pot afecta dezvoltarea cognitivă, dar şi cea psihică Atunci, în aceste momente de vulnerabilitate, trebuie să dăm dovadă de răbdare, de susţinere şi acceptare necondiţionată a copilului Comportamentele adulţilor, trebuie să fie lipsite de violenţă, întrucât violenţa blochează, ucide, pune capăt creşterii personale A fi în contact cu noi înşine înseamnă: Să ne cunoaştem propriile emoţii Adică să putem identifica emoţiile pe care le trăim, să le putem denumi, şi mai ales să le acceptăm aşa cum sunt ele: pozitive sau negative, plăcute sau dureroase Contactul cu propria persoană se referă şi la cunoaşterea propriilor nevoi, dorinţe, şi impulsuri, precum şi determinarea cauzelor ce duc la apariţia lor Să putem controla felul în care ne manifestăm emoţiile Indiferent ce emoţii simţim, trebuie să ştim cum să le exprimăm în funcţie de situaţie A ne controla emoţiile nu înseamnă a le bloca, ci a le putea stăpâni, cât timp păstrăm contactul cu ele Să ne putem motiva pentru a atinge un scop Emoţiile sunt un mare rezervor de energie, dacă ştim cum să le direcţionăm şi să le punem în slujba raţiunii A urmări un scop presupune efort, renunţare la plăcerile imediate, uneori şi frustrare, dezamăgire, durere De aceea este important să nu ne lăsăm disturbați de emoţiile neplăcute care pot apărea pe parcurs Dezvoltarea inteligenţei emoţionale presupune: Să fim cât mai conştienţi de emoţiile pe care le experimentăm în fiecare moment Să ne acceptăm emoţiile aşa cum sunt ele (mai ales pe cele negative şi dureroase) Să învăţăm să ne exprimăm emoţiile în mod adecvat, fără să ne lăsăm conduşi de ele Să păstrăm contactul cu propriile emoţii chiar dacă mediul în care trăim nu le acceptă (şi chiar dacă nu avem voie să le manifestăm) Să ne perfecţionăm în a citi emoţiile celorlalţi A-ți dezvolta inteligența emoțională este un drum lung, care presupune mult efort și multe provocări Există și o veste bună: avem toată viaţa la dispoziţie ca să îl parcurgem, și rezultatul merită din plin! 